钦定古今图书集成/明伦汇编/氏族典/第574卷 > 完颜吾扎忽
## 钦定古今图书集成/明伦汇编/氏族典/第574卷 > 完颜吾扎忽

按《金史婆卢火传》：“婆卢火子剖叔，剖叔子斡带，斡带
子吾札忽，善骑射，年二十以本班祗候郎君、都管从
征伐，有功。皇统二年，权领泰州军，平陕西，至泾州大
破宋兵。大定初，除咸平尹。会元帅谋衍败窝斡于长
泺，战霿𩃭河，战陷泉，皆有功。改胡里，改节度使，卒。吾
札忽性聪敏，有才智，善用军，常出敌之不意，故能以”
寡敌众，而所往无不克。